مكرم جاد الكريم

مكرم جاد الكريم (1939-2019) مصور فوتجرافى مصرى اشتهر بعد تصويره لحضة اغتيال الرئيس المصرى محمد انور السادات اختارته مجلة بارى ماتش واحد من اهم عشر مصورين فى القرن العشرين.

 حياته 

اتولد مكرم جاد الكريم يوم 28 نوفمبر 1939, خد ديبلوم ليوناردو دافنشى فى التصوير 1958-1959. و اشتل بعدها مصور عسكرى بالقوات المسلحة بين 1962 - 1963, بعدها مصور بجريدة اخبار اليوم سنة 1965, غطى كتير من الحروب زى حرب اليمن و حرب الاستنزاف (1967-1970) و حرب تشاد و حرب الخليج و حرب اكتوبر 1973.

فى سنة 1982 مكرم جاد الكريم صور حادثة اغتيال الرئيس السادات و كان وقتها على المنصه الخشبيه المخصصه للمصورين و اللى بترتفع مسافة متر و نصفى الجنب اليمبن للمنصه الشرفيه و قدر بـ 4 كاميرات يصور 45 صوره للحدث لحظه بلحظه خلال الهجوم اللى استمر لدقيقه واحده, اكتسب مكرم جاد الكريم السرعه فى التصوير من تصويره لماتشات كورة القدم, و ماكانش عنده وقت كبير عشان يغيير افلام التصوير, و لما شاف مكرم جاد الكريم رجال الامن بيصادرو افلام التصوير من المصورين, طلع الافلام من الكاميرات بعد تصويرها بسرعة البرق و خباها فى الشراب و ادى افراد الامن افلام فاضيه و راح بسرعة لجريدة الاخبار اللى انفردت فى اليوم التالى بصور اغتيال الرئيس السادات و نقلت كل صحف و وكالات انباء العالم الصور عن جريدة الاخبار, و لغايه دلوقتى فضلت الصور المرجع الاول لكل الوكالات و دور النشر الاى تتتناول الحدث التاريخى. و حصدت صورة حادثة الاغتيال مجموعه من الجوابز المحليه و الدوليه اهمها جابزة و ورلد برس فوتو, و باعت جريدة الاخبار الصورة لوكالات الانباء العالمية بحوالى 150.000 دولار.

و فى سنة 2001 شارك مكرم جاد الكريم فى معرض اعضاء جماعة الرواد للتصوير الضوئى ـ فى مركز رامتان.

 الجوايز 

 الجوايز المحليه 

 جايزة التفوق الصحفى من نقابة الصحفيين المصريين 1981.
 جايزة "وورلد برس فوتو" عن تصوير حادث اغتيال السادات 1982.
 جايزة من نقابة الصحفيين المصريين 1987.
 جايزة من نقابة الصحفيين المصريين 1988.
 جايزة من القوات المسلحة المصرية لافضل صورة صحفية 1993.
 جايزة عن احسن صور صحفية فى حرب البوسنة والهرسك 1996 من القوات المسلحة.

 الجوايز الدوليه 

 كسب باربع جوابز عالمية فى هولندا.
 جابزة من النادى الصحفى الامريكى فيما بعد البحار.

 وفاته 

اتوفى المصور مكرم جاد الكريم يوم الخميس 4 يوليه 2019 بعمر 80 سنة فى دار الرعاية الملحقة بكنيسة السيدة العذراء بحى الزيتون بالعاصمة المصرية القاهره.

 مصادر 

تصنيف:مصورين مصريين
تصنيف:مواليد 1939
تصنيف:وفيات 2019